86. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ.123526/3/87 της 23/29 Οκτ.1987(ΦΕΚ Β΄ 568) Καθορισμός ειδικοτήτων Αξιωματικών ΛΣ (Ιατρών). Έχοντας υπόψη: Τις διατάξεις του άρθρ. 13 παρ. 3 του Νόμ. 1643/86 «Μισθολογικές ρυθμίσεις στρατιωτικών των Ενόπλων Δυνάμεων και αντίστοιχων της Ελληνικής Αστυνομίας, του Πυροσβεστικού Σώματος και του Λιμενικού Σώματος και άλλες διατάξεις, αποφασίζουμε: 1.Καθορίζουμε τις ειδικότητες των Αξιωματικών Λιμενικού Σώματος (Ιατρών) για τις έξι (6) συνολικά θέσεις που προβλέπονται από τις διατάξεις των άρθρ. 7 παρ. 3 του Ν.Δ. 1320/72 (ΦΕΚ 238Α/72), 10 παρ. 1β του Νόμ. 1045/80 (ΦΕΚ 95Α/80) και 13 παρ. 1α του Νόμ. 1643/86 (ΦΕΚ 126Α/86), όπως παρακάτω: α. Μία (1) θέση Οφθαλμιάτρου β. Μία(1) θέση Ορθοπεδικού γ. Μία (1) θέση Ωτορινολαρυγγολόγου δ. Μία(1) θέση Καρδιολόγου ε. Μία(1) θέση Νευρολόγου στ. Μία(1) θέση Παθολόγου 2.Ο παραπάνω καθορισμός ισχύει για τις θέσεις με τα στοιχ. α, β, και γ από τη δημοσίευση της αποφάσεως αυτής στην Εφημερίδα της Κυβερνήσεως. Για τις θέσεις με τα στοιχ. δ, ε και στ και κατά τη σειρά που αναφέρονται, ο καθορισμός ισχύει από την αποχώρηση για οποιοδήποτε λόγο των ήδη υπηρετούντων.  3.Στις προκηρύξεις κατάταξης αναφέρονται οι ζητούμενες κάθε φορά ειδικότητες Ιατρών και ότι σε περίπτωση που δεν προσφέρονται υποψήφιοι με τις ειδικότητες αυτές γίνονται δεκτοί και υποψήφιοι χωρίς ειδικότητα που θα δηλώνουν ότι προτίθενται να ειδικευθούν στις ζητούμενες, κατά περίπτωση, ειδικότητες.  